جمهورباشقانی رجب طیب اردوغان، تورکییه‌ده، بؤلگه‌سین‌ده و دونیاداکی گلیشمه‌لره دایر دوشوندوکلرینی ائتمک ایستدیکلرینی بیرلشمیش میللتلر تشکیلاتینین باش قورولوندا بوتون دؤولتلرین نماینده‌لرینین قارشی‌سین‌دا آچیق ایفاده ائد‌جکلرینی دئدی.
اردوغان، تکنوفست ایستانبول‌دا دانیشدی.
"گئچه‌ن ایل تکنوفستده بیلیم اینسانلاریمیزین یوردا قاییدیش سفربرلیگینی باشلادیغیمیزی اعلان ائتمیشدیک. مدهیش بیر طلبله قارشیلاشدیق" دئیه‌ن اردوغان،
"دونیانین ان یاخشی اونیورسیته‌لرین‌ده آراشدیرما مرکزلرین‌ده چالیشان تورک و خاریجی آکادمیسینلر بیزه مراجعت ائتدی. لیدئر آراشدیرما‌چیلار پروگرامی ایله اؤلکه‌میزه گلنلر، زنگین بیر آراشدیرما شرایطین‌ده علمی چالیشما یئریده‌جک، گنجلره اؤرنک اولاجاق" شکلین‌ده دانیشدی.
اردوغان، بؤیوک ایلگی ایله قارشیلانان اولوسلارآراسی لیدئر آراشدیرماچیلار پروگرامینا قارشیداکی دؤورده ده داوام ائد‌جکلرینی بیلدیره‌رک، آرتیق اؤز اؤزونه یئته‌ن بیر اؤلکه اولاجاقلارینی سؤیله‌دی.
اردوغان، اؤولادلاری بؤلوجو ترور هؤرگوتو پ‌کاکا طرفین‌دن داغا آپاریلان و بون‌دا رولو اولدوغو دیله گتیریله‌ن خالقلارین دموکراتیک پارتیسینین (ح‌دپ) دیارباکیر مرکز بیناسینین قارشی‌سین‌دا اوتورما ائیلملرینی داوام ائتدیره‌ن آنالارا دستگینی تکرارلادی.
اردوغان،
"بو گون دیارباکیردا اؤولادلاری داغا قاچیریلان آنالار دیک دورورسا بونون بیر سببی وار. اؤلوم‌دن قورخمورلار، اوزرینه اوزرینه گئدیرلر، اؤولادلاریمیز گلنه قدر بورادان گئتمه‌یه‌جییک دئییرلر" شکلینده دانیشدی.
"میللتیمیزله بیرلیک‌ده بوتون سالدیریلاری بیر بیر بوشا چیخارماغی باجاردیق" دئیه‌ن اردوغان، ترورا قارشی موباریزه‌ده عزم وورغوسو ائتدی.
اردوغان،
"بیزی گیزلی آچیق تهدیدلرله چتینلیگه دوشورمه‌یی دوشونه‌نلر، بونون حسابینی ائد‌نلر، بوش بیر ایشله مشغول اولدوقلارینی بیلمه‌لیدیرلر. بو میللت اؤلوم‌دن بئله قورخمادیغینی ۱۵ ژوئیه‌ده(۲۰۱۶داکی دؤولت چئوریلیشینه گیریشیم) گؤسترمیش‌دیر" ایفاده‌لرینی ایشلتدی.
اردوغان،
"اؤلکه‌میزده‌کی، بؤلگه‌میز‌ده‌کی و دونیاداکی گلیشمه‌لره دایر نه دوشونوروکسه نه اینانیریقسا، نه ائتمک ایستییریک‌سه، هامی‌سینی دا بوتون دؤولتلرین نماینده‌لرینین قارشی‌سیندا آچیق شکیل‌ده ایفاده ائدجییک. گیزلی، گیزلی دئییل، آچیق و آیدین. دؤولت باشقانلاری ایله لیدئرلرله گئچیره‌جگیمیز ایکی‌لی گؤروشمه‌لرده ده یئنه اؤزلرینه بونلاری آچیق و آیدین اولاراق ایضاح ائدجییک" دئدی.
